"PU R. LALRINAWMA, IRS (Rtd), VICE CHAIRMAN, MIZORAM STATE PROJECT MONITORING COMMITTEE-IN MAMIT TLAWH","774/2024-2025 Mamit 12th June, 2024 : Pu R. Lalrinawma, IRS (Rtd), Vice Chairman, Mizoram State Project Monitoring Committee (MSPMC) chuan vawiin khan Mamit tlawhin Residential School leh District Sports Complex sak mekte a hmunah kalin a enfiah. Residential School, Mamit hi PMJVK hnuaia sak niin a sak hna hi M/S Edufice Infraservices Pvt Ltd (New Delhi) te'n an thawk a. Zawh theih hun tura ruahman hi Dt.15.9.2024 niin Bill 85.49% release tawh a ni. He Building structure hi Academic Building 43.5×7.9m, GF- 5 rooms, FF- 6 Rooms, SF- Auditorium/Lab Room, Boys & Girls Hostel - 30×15.5m Khum 70 awmna tur, Principal Quarter 10.2×6.8m, Teachers Quarter (G+3) 14.7×6.0m, Multipurpose Hall 17.9×11.5m, GF-Computer, Library Office & Committee Rooms te a ni a. Zirlai naupang 70 bakah Faculty 30 awm theihna tura ruahman a ni. Hei bakah hian Residential School Artificial Turf phah hna hi Decor India, Guwahati te'n thawk mekin hna zawh hun tura ruahman hi Dt.31.8.2024 niin 28.69% bill release tawh a ni. Turf Area hi 105m×64m leh Line Area 100m×60m tur a ni bawk. Residential School leh Artificial Turf Estimate Cost hi ₹ 3286.34 lakhs a ni. District Sports Complex hi Pradhan Mantri Jan Vikas Karyakam (PMJVK) hnuaia sak niin Consortium of Junior Consultancy Services, Tlangnuam, Creative Minds, Chanmari West leh T. Thanzauva, Tlangnuam, Aizawl te'n a sak hna hi an thawk a. Estimate Cost hi ₹4496.48 laks niin Bill release tawh zat hi 35.38% a ni a. Sak zawh theih hun tura ruahman hi Dt.3.11.2024 a ni. Vawiin vek hian Bawngva khuaah Pavillion 46.3×16m (G+3) 500 seats, Multipurpose Hall - 25.8×12m (G+2), Dorm - 30 bedded, District Sports Complex, Mangkhawngdai Field-a Futsal - 45×25m (40×20m) Tennis (36.5×36.5m) bakah SASCI leh SEDP hnuaia Mizoram Development Agency Contract hnuaia Mamit District Multipurpose Indoor Stadium nuai 12.5 Cr. a sak mek chu a hmunah kalin Vice Chairman hian a endik bawk. Vice Chairman, MSPMC chuan vawiina Mamit District chhunga Project an en te a bik takin Residential School sak zawh tep chu a building sak dan tha viau mahse a hnu zelah hmang tangkai a, District mipuite'n an chhawr tangkai dan tur ngaihtuah chu an ngaihpawimawh ber a ni thu khawtlang hruaitute a hrilh a. Residential School building sak te chu a nih dan tur anga hmang lova, dah tawl leh mai mai a ni ang tih chu an hlauhthawn ber a ni thu MSPMC team te hian an sawi. Hei bakah hian zirlai naupang lak dan tur leh a enkawlzui dan turah engmah ruahmanna a lo la awm lo chu pawi an tih thu an sawi bawk a ni. District tana ro tling anih angin khawtlang hruaitute chu enkawl a, uluk taka vilpui turin a chah a. A hnenah hian khawtlang hruaitute pawhin an mamawh lo thlenin District Sports Complex-a Futsal Ground chu zan lama inkhelhna atana hman a nih theih nan eng dah dan tur ngaihtuahpui turin an lo ngen ve bawk a ni. Pu R. Lalrinawma hi Mizoram State Sports Council atangin Asst. Engineer leh a thawhpuite bakah Contractor te'n an hnathawh dan te leh hnathawh chin te an lo hrilhfiah zel a. Er. Vanlalruata Sailo, Secretary bakah Mizoram State Project Monitoring Committee Member te, Mamit khawpui chhunga Sorkar Officials te, Hmarveng leh Luangpawl VCP te'n Vice Chairman hi an lo tawiawm bawk a ni. Attachment Loading attachment...",Dated: 12 th Jun 24 3:01 PM,https://dipr.mizoram.gov.in/post/pu-r-lalrinawma-irs-rtd-vice-chairman-mizoram-state-project-monitoring-committee-in-mamit-tlawh